b'\n_START_ARTICLE_\nSakon Nakhon\n_START_PARAGRAPH_\nSakon Nakhon (\xe0\xb8\xaa\xe0\xb8\x81\xe0\xb8\xa5\xe0\xb8\x99\xe0\xb8\x84\xe0\xb8\xa3) er en by i Isan-regionen i Thailand. Navnet "Sakon Nakhon" kan oversettes til \xc2\xabDen internasjonale byen\xc2\xbb p\xc3\xa5 norsk._NEWLINE_Byen er administrasjonssenter i provinsen Sakon Nakhon og har ca. 76000 innbyggere. Sentrum av byen ligger ved den s\xc3\xb8rlige enden av Thailands st\xc3\xb8rste naturlige innsj\xc3\xb8, Nong Han. Byen ligger nesten helt i det nord\xc3\xb8stlige hj\xc3\xb8rnet av Thailand med kun 1 \xe2\x80\x93 1 1/2 times kj\xc3\xb8retur enten nordover eller \xc3\xb8stover til elven Mekong som fungerer som grense mellom Thailand og Laos. Majoriteten av innbyggerne er ogs\xc3\xa5 av laotisk opprinnelse i likhet med folket i resten av Isan-regionen. Byen har imidlertid ogs\xc3\xa5 en relativt stor andel av innbyggere med vietnamesisk bakgrunn som tildels dominerer innenfor handel og n\xc3\xa6ringsliv._NEWLINE_Den internasjonale flyplassen i byen har kode SNO.'